
Statiunea de Cercetare-Dezvoltare pentru Viticultura si Vinificatie cu sediul in orasul Tg. Bujor, str. G-ral Eremia Grigorescu nr. 65, jud. Galați organizează concurs, conform prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, în vederea ocupării pe perioadă determinata a funcției contractuale vacante unice de execuție de Referent Resurse Umane  – Compartiment Resurse Umane- Salarizare.

A. INFORMAŢII PRIVID POSTUL
 Numarul posturilor : 1
 Denumirea postului vacant: Referent Resurse Umane  cod COR 	333304	
Locul de munca: Statiunea de Cercetare- Dezvoltare pentru Viticultură şi Vinificaţie Bujoru; Compartimentul Resurse Umane-Salarizare.
Perioada: Contract pe perioadă determinată 12 luni;
 Postul se ocupă prin concurs, în baza unui contract individual de muncă pe perioadă determinată, în temeiul art. 82.	
Durata timpului de lucru: norma intreaga, 8 ore/ zi ( luni până vineri);
Nivelul postului: de executie

B.  INTOCMIREA DOSARULUI PENTRU CONCURS 
DOCUMENTELE DOSARULUI DE CONCURS:
a) cererea de înscriere la concurs, conform modelului prevăzut la anexa nr. 2 din H.G. nr. 1336/2022;  
b) copia actului de identitate sau orice alt document care atestă identitatea, potrivit legii, aflate în termen de valabilitate;  
c) copia certificatului de căsătorie sau a altui document prin care s-a realizat schimbarea de nume, după caz;  
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitat;  
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;  
f) certificat de cazier judiciar sau, după caz, extrasul de pe cazierul judiciar. Cazierul judiciar poate fi inlocuit cu o declarație pe proprie raspundere privind antecedentele penale, candidatul declarat admis la selectia dosarelor are obligația de a completa dosarul cu originalul cazierului judiciar anterior datei de susținere a primei probe de concurs, respectiv proba scrisa;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;  
i) curriculum vitae, model comun european.  
  În situaţia în care concursul se anulează potrivit art. 62 alin. (5) lit. a) şi art. 63 lit. b), din H.G. 1336/2022 candidaţii pot retrage documentele depuse la dosarul de concurs în original, în baza unei solicitări adresate în scris preşedintelui comisiei de concurs.  
Documentele depuse la dosarul de concurs în original se înapoiază candidaţilor declaraţi "respins", la solicitarea scrisă a acestora. 
Dosarele de concurs cu actele solicitate vor fi depuse într-un dosar cartonat cu şină la sediul SCDVV Bujoru, Secretariat, Persoană contact: Bercea Lăcrămioara - tel. 0747218855.

C.  CONDIŢII GENERALE PENTRU OCUPAREA POSTULUI
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;  
b) cunoaşte limba română, scris şi vorbit;  
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;  
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;  
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;  
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;  
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin.(1)    lit. h). 
D.  CONDIȚIILE  SPECIFICE ALE POSTULUI
 - studii superioare cu diploma de licență în domeniul știinte sociale, știinte umaniste;
-  curs de formare profesională în specialitatea postului contractual  resurse umane;
- cunostinte de utilizare a calculatorului - nivel de baza, operare Windows, MS Office, Excel și poștă electronică.
Atributiile postului :
- efectueaza activitatile specifice privitoare la gestiunea resurselor umane derivate din legislatia in vigoare;
-raspunde de întocmirea și gestionarea dosarelor de personal la nivelul SCDVV Bujoru, cu respectarea legalitatii si regularitatii operatiunilor incidente;
- asigura intocmirea documentatiei privitoare la structura organizatorica a SCDVV Bujoru, respectiv organigrama și statul de funcții, cu respectarea legislației in vigoare și a dispozițiilor ordonatorului principal si secundar de credite;
- stabileste impreună cu  conducerea SCDVV Bujoru, la propunerea conducatorilor structurilor in care se află funcția  vacanta sau temporar vacantă, după caz, conform statului de funcții, condițiile specifice pe care trebuie sa le indeplineasca persoana care participă la concursul pentru ocuparea unui post vacant sau temporar vacant, cu respectarea prevederilor aplicabile;
-Raspunde de stabilirea si evidența drepturilor salariale ale personalului din cadrul SCDVV Bujoru cu respectarea tuturor prevederilor legale aferente și elaborarea tuturor documentelor aferente impuse de legislatia in vigoare;
-elaborează propunerile și documentațiile necesare promovării personalului, la dispoziția conducerii, cu respectarea legislației in vigoare;
- operează in programul electronic de calcul al salariilor, calculand drepturile salariale cuvenite personalului in concordanță cu prevederile legale in vigoare și reținerile aferente;
- urmărește respectarea programului de muncă;
-raspunde de evidența orelor de muncă prestate de catre salariati, evidența concediilor de odihnă, concediilor medicale, recuperari, concedii fara plata, etc.
- răspunde de aplicarea corectă a legislației aferente obligațiilor SCDVV Bujoru cu privire la fondul de handicap; aplică corect legislatia in vigoare la calculul si operarea indemnizatiilor pentru incapacitate temporara de munca, a indemnizatiilor de concediu de odihnă, a celorlalte drepturi de personal, rețineri aferente drepturilor de natura salariala și a viramentelor aferente acestora;
- raspunde de respectarea prevederilor cu privire la încetarea de drept a CIM ca urmare a indeplinirii condițiilor de pensionare pentru limita de varsta;
-anual, in luna decembrie întocmeste programul de efectuare a concediului de odihnă pe anul viitor si urmareste realizarea acestuia;
- întocmește documentatia privind fundamentarea cheltuielilor de personal necesara pentru intocmirea bugetului și la rectificarea acestuia;
- întocmește si elibereaza adeverințe conform prevederilor legale , necesare salariaților pentru diverse situații;
- întocmește situații statistice solicitate de Institutul National  de Statistica;
- realizează încheierea, modificarea și incetarea contractelor individuale de muncă ale personalului, cu respectarea legislației în vigoare;
- întocmește documentația cu privire la promovarea profesională a angajaților conform prevederilor in vigoare;
- întocmește planul anual privind pregatirea profesionala a personalului;
- asigura respectarea prevederilor legale și documentatia necesara în vederea recrutarii, selectarii, organizarii, desfasurarii concursurilor/examenelor personalului contractual pentru ocuparea posturilor vacante cât și pentru promovare in clase sau grade profesionale superioare a salariatilor SCDVV Bujoru;
- asigura aplicarea și respectarea legislației muncii la nivelul SCDVV Bujoru; 
- asigură și raspunde de respectarea prevederilor legale cu privire la încheierea și urmărirea derulării contractului individual de muncă ale salariatilor SCDVV Bujoru;
- raspunde de completarea, transmiterea și prelucrarea datelor in REGES Online;
- gestionează fișele de post și urmarește ca acestea să fie actualizate după caz, ori de cate ori se produc modificări în structura personalului sau modificari ale atribuțiilor ca urmare a modificarilor legale incidente;
- asigură arhivarea documentelor din cadrul compartimentului;
- asigură secretariatul comisiilor de concursuri și în comisiile de cercetare disciplinară;
- întocmeste și eliberează la cerere orice act doveditor al calității de salariat pentru salariații SCDVV Bujoru;
- elibereaza adeverinte de vechime pentru zilierii care au lucrat in cadrul bazelor experimentale, pe baza situațiilor venite de la acestea;
- întocmeste dosare de recuperare sume pentru concedii medicale plătite;
- întocmește liste cu necesarul voucherelor de vacanța;
- realizează și alte activități care decurg din prevederile legale privitoare la resursele umane. 

E. BIBLIOGRAFIE ȘI TEMATICA DE CONCURS
1. Hotărârea de Guvern  nr. 330/2017 privind reorganizarea Staţiunii de Cercetare-Dezvoltare pentru Viticultură şi Vinificaţie Bujoru şi modificarea anexei nr. 3 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului;   
Tematică: Modul de organizare și funcționare al SCDVV Bujoru.
1. Legea 53/2003- Codul muncii, republicată, cu modificările și completările ulterioare;
Tematică − contractul individual de munca ( încheiere, executare, modificare, suspendare, încetare contract), timpul de munca si timpul de odihna, salarizarea, formare profesională, contractul colectiv de muncă;
3. Legea 153/2017 privind salarizarea unitară a personalului plătit din fonduri publice;
Tematica - Criterii de performanta, Sistemul de stabilire a salariilor de baza, soldelor de functie/salariilor de functie, indemnizatiilor de incadrare si indemnizatiilor lunare in sectorul bugetar, Alte drepturi salariale, Sporuri, Premii si prime, Transparenta veniturilor salariale.
4. O.G. nr. 137/2000. privind prevenirea și sancționarea tuturor formelor de discriminare, republicată, cu modificările și completările ulterioare;
Tematică -  Dispoziții procedurale și sancțiuni;
5. Legea nr. 544 privind liberul acces la informațiile de interes public, cu modificările și completările ulterioare;
Tematică - Organizarea și asigurarea accesului la informațiile de interes public.
6. Hotărarea nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
Tematică - organizarea concursului, comisia de concurs și comisia de soluționare a contestațiilor.
7. Legea 52/2011 privind exercitarea unor activitați cu caracter ocazional desfasurate de zilieri 
Tematică - desfășurarea activităților de către zilieri.

F.Calendarul de desfăşurare a concursului:
17.08.2026 – 28.08.2026 - depunere dosare
31.08.2026 ora 16,00 – rezultate selecție dosare
01.09.2026 până la ora 10,00 - contestații rezultate selectie dosare 
01.09.2026, ora 16,00 – rezultate contestatii dosare
02.09.2026, ora 10,00 – proba scrisă
02.09.2026, ora 16,00- rezultate proba scrisa
03.09.2026, până la ora 10,00 – contestatii proba scrisă
04.09.2026, ora 16,00 – rezultate contestații proba scrisă
07.09.2026, ora 10,00  – interviu
07.09.2026, ora 16,00 – rezultate probă interviu
08.09.2026, până la ora 10,00 – contestatii proba interviu
09.09.2026, ora 16,00 – rezultate contestatii proba interviu
10.09.2026, ora 16,00 – rezultate finale 

Sunt declaraţi admişi la probele scrisă/interviu/practică, candidaţii care au obţinut minimum 50 de puncte pentru fiecare probă a concursului în cazul funcțiilor de execuție și minim 70 puncte pentru funcția de conducere. Punctajul maxim pentru fiecare probă a concursului este de maxim 100 puncte.
Punctajul final se calculează ca medie aritmetică a punctajelor obţinute la proba scrisă, interviu și practică, după caz.  Se consideră admis la concursul pentru ocuparea unui post candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar la fiecare probă.  
La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.
Informații suplimentare referitoare la organizarea şi desfăşurarea concursului, bibliografia şi tematica, calendarul de desfăşurare a concursului, se pot obține la sediul Stațiunii de Cercetare-Dezvoltare pentru Viticultura și Vinificație Bujoru, din loc Tg. Bujor, strada G-ral Eremia Grigorescu nr. 65, județul Galați, e-mail:  scdvvbujoru@gmail.com și www.scdvvbujoru.ro. 
PERSOANA DE CONTACT -  Bercea Lacramioara – Secretariat.


Director,
CS III Ing. Tabaranu Gabriel

